b'\n_START_ARTICLE_\nGreip\n_START_SECTION_\nKirjeldus\n_START_PARAGRAPH_\nGreip sarnaneb apelsiniga, kuid on suurem. Seemned ja koor moodustavad greibi massist 49%._NEWLINE_Greip on v\xc3\xa4\xc3\xa4rtuslik puuvili, eriti suure C-vitamiini sisalduse poolest. See sisaldab ka B-vitamiini.\n_START_SECTION_\nKasutamine\n_START_PARAGRAPH_\nGreibid said populaarseks alles 19. sajandi l\xc3\xb5pus. Enne kasvatati greibipuid \xc3\xbcksnes ilu p\xc3\xa4rast. USA sai kiiresti maailma suurimaks greipide tootjaks. Peamised greibipuude istandused asuvad Floridas, Texases, Arizonas ja Californias._NEWLINE_Greip on hinnatud puuvili Ameerika \xc3\x9chendriikides, kus sellest pressitakse haput mahla, mida kasutatakse nii v\xc3\xa4rskelt kui ka konservitult. Mahla t\xc3\xb6\xc3\xb6stuslikul valmistamisel purustatakse ja pressitakse kogu vili korraga. Tsentrifuugi abil eraldatakse eeterlik \xc3\xb5li viljamahlast nagu koor piimast. Pressimisj\xc3\xa4\xc3\xa4tmeid kasutatakse loomas\xc3\xb6\xc3\xb6daks. Greibimahl soodustab kantserogeenide ja muude m\xc3\xbcrkide v\xc3\xa4ljumist maksast. _NEWLINE_Vilja koor sisaldab rohkelt eeterlikke \xc3\xb5lisid. Greibikoorest toodetakse s\xc3\xb6\xc3\xb6giisu t\xc3\xb5stvat m\xc3\xb5ruainet limoliini ja pektiini._NEWLINE_Greibikoor on juba ammu tuntud ise\xc3\xa4raliku l\xc3\xb5hna poolest. Greibikoore\xc3\xb5li kasutatakse l\xc3\xb5hnravis.'